open-index/open-wikipedia-markdown huggingface dataset:
ஐன்சுடைனியம் டெட்ராபுளோரைடு

**ஐன்சுடைனியம் டெட்ராபுளோரைடு** (*Einsteinium tetrafluoride*) என்பது EsF4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். ஐன்சுடைனியமும் புளோரினும் சேர்ந்து இந்த இருமச் சேர்மம் உருவாகிறது. வெப்பவண்ணப்படிவு பிரிகை முறையில் ஐன்சுடைனியம் டெட்ராபுளோரைடு அறியப்படுகிறது.

## தயாரிப்பு
ஐன்சுடைனியம் புளோரைடை புளோரினேற்றம் செய்து ஐன்சுடைனியம் டெட்ராபுளோரைடைத் தயாரிக்கலாம். 

:2EsF3 + F2 -> 2EsF4

## பண்புகள்
ஐன்சுடைனியம் டெட்ராபுளோரைடு எளிதில் ஆவியாகக்கூடிய ஒரு சேர்மமாகும். இந்த ஆவியாகும் தன்மை மற்ற யுரேனியப் பின் தனிமங்களின் டெட்ராபுளோரைடுகளுடன்  ஒப்புநோக்கத்தக்கதாகும்.

## மேற்கோள்கள்

பகுப்பு:ஐன்சுடைனியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
மதுரா பிரசாத் மிசுரா

**மதுரா பிரசாத் மிசுரா** (*Mathura Prasad Mishra;* 1918 - 17 சூலை 1987) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசின் உறுப்பினராகப் பீகாரில் உள்ள பெகூசராய் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையின் முதல், இரண்டாவது மற்றும் மூன்றாவது மக்களவையில் தொடர்ந்து மூன்று முறை உறுப்பினராகத் தேர்ந்தெடுக்கப்பட்டார்.

மிசுரா தனது 69வது வயதில் 17 சூலை 1987 அன்று மகாராட்டிர மாநிலம் புனேவில் காலமானார்.

## மேற்கோள்கள்

பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:1987 இறப்புகள்
பகுப்பு:1918 பிறப்புகள்
பகுப்பு:பீகார் அரசியல்வாதிகள்
அலோக் குமார் சுமன்

மருத்துவர் **அலோக் குமார் சுமன்** (*Alok Kumar Suman*) என்பவர் ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் 2019 இந்திய பொதுத் தேர்தலில் ஐக்கிய ஜனதா தளம் கட்சி வேட்பாளராக கோபால்கஞ்சு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் ஐக்கிய ஜனதா தளத்தின் தேசிய பொருளாளராகவும் உள்ளார்.

## இளமையும் கல்வியும்
சுமன், பீகாரின் கோபால்கஞ்ச் மாவட்டத்தில் உள்ள ஜடோபூர் துகாகரன் என்ற இடத்தில் சாமர் (தலித்) பிரிவில் ஜெய் ஸ்ரீ ராம் மற்றும் பாட்டியா தேவிக்கு மகனாகப் பிறந்தார். அன்றாடத் தேவைகளைப் பூர்த்தி செய்யவும், ஆரம்பக் கல்வியைத் தொடரவும் பண்ணைகளில் குழந்தைத் தொழிலாளியாகப் பணிபுரிந்தார்.

உயர்நிலைப் பள்ளிப் படிப்பை முடித்த பிறகு, இந்தியப் பள்ளிச் சான்றிதழுக்காக பாட்னா அறிவியல் கல்லூரிக்குச் சென்றார். பின்னர் பாட்னா மருத்துவக் கல்லூரி மற்றும் மருத்துவமனையில் இளநிலை மருத்துவம் இளநிலை அறுவை சிகிச்சை மற்றும் முதுநிலை அறுவை சிகிச்சை மருத்துவக் கல்வியினை முடித்தார்.

## தொழில்
கல்விக்குப் பிறகு, தில்லியில் உள்ள ராம்மனோகர் லோகியா மருத்துவமனையில் உள்ளக மருத்துவராகப் பணிபுரிந்து பீகார் மாநில மருத்துவ துணை இயக்குநராகப் பணியாற்றி ஓய்வு பெற்றார். இவர் "குழந்தைகளில் வயிற்று குடலிறக்கம்" என்ற அறிவியல் ஆய்வறிக்கையை எழுதியுள்ளார்.

## மேற்கோள்கள்

* https://www.nayaindia.com/details/hindi-news-today/brick-kilns-workers-dr-alok-kumar-suman-gopal-ganj-mp

பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:பீகார் அரசியல்வாதிகள்
பகுப்பு:ஐக்கிய ஜனதா தளம் அரசியல்வாதிகள்
பகுப்பு:18ஆவது மக்களவை உறுப்பினர்கள்
பரங்கிப்பேட்டை தொடருந்து நிலையம்

**பரங்கிப்பேட்டை** தொடருந்து நிலையம் (*Parangipettai railway station*) என்பது இந்தியாவின், தமிழ்நாட்டின், பரங்கிப்பேட்டையில் அமைந்துள்ள ஒரு தொடருந்து நிலையமாகும். ஆங்கிலேயர் ஆட்சிக் காலத்திலும், நாடு சுதந்திரம் அடைந்து சுமார் 15 ஆண்டுகளுக்குப் பிறகும் பரங்கிப்பேட்டையில் தொடருந்து போக்குவரத்து சிறப்பாக இருந்தது . போக்குவரத்து வசதிகள் நவீனமயமாக்கப்பட்ட பிறகு, பரங்கிப்பேட்டை மிகவும் பின்தங்கிய நிலையை அடைந்தது. இந்த நிலையத்தை தெற்கு இரயில்வே 2017 இல் NSG-6 என வகைப்படுத்தியது. இப்போது, ​​2023 இல் HG-2 என வகைப்படுத்தியுள்ளது.

அகலப்பாதையாக மாற்றப்பட்ட பிறகு, விழுப்புரம், மயிலாடுதுறை செல்லும் 6 தொடருந்துகள், பெங்களூரு - காரைக்கால் இடையே மேலும் இரண்டு ரயில்கள் என மொத்தம் 8 தொடருந்துகள் மட்டுமே பரங்கிப்பேட்டையில் நின்று செல்கின்றன. பரங்கிப்பேட்டை வழியாக செல்லும் 60+ விரைவு வண்டிகள் எதுவும் இங்கு நிற்பதில்லை. 

பரங்கிப்பேட்டை தொடருந்து நிலையம் கடலூரிலிருந்து 17 மைல் தொலைவிலும், மாயவரத்திலிருந்து (மயிலாடுதுறை) 29 1/2 தொலைவிலும், சென்னையிலிருந்து (எழும்பூர்) 145 மைல் தொலைவிலும் அமைந்துள்ளது. பரங்கிப்பேட்டை நகரம் தொடருந்து நிலையத்தின் கிழக்கே ஒரு மைல் தொலைவில் உள்ளது.

## புத்தகங்கள்
தென்னிந்திய இரயில்வே நிறுவனம் 1900, 1903, 1909, 1926 ஆகிய ஆண்டுகளில் வெளியிடப்பட்ட *தென்னிந்திய இரயில்வே விளக்க வழிகாட்டி* என்ற நூலில் பரங்கிப்பேட்டை தொடருந்து நிலையம் பற்றிய தகவல்களை 1900 இல் ஒன்றரைப் பக்கங்களில் வழங்கியுள்ளது.


File:The Illustrated Guide.jpg|தென்னிந்திய இரயில்வே விளக்க வழிகாட்டி 1926
File:The South Indian Railway.jpg|தென்னிந்திய இரயில்வேக்கான விளக்கப்பட வழிகாட்டி 1907
File:The Illustrated Guide to the South Indian Railway.jpg|தென்னிந்திய இரயில்வேக்கான விளக்கப்பட வழிகாட்டி 1900


## பழைய கட்டிடத்தின் எச்சங்கள்

File:Old 1.jpg 
File:Old 2.jpg
File:Old 3.jpg
File:Old 4 pno.jpg
File:Old 5 pbo.jpg
File:Old 6.jpg


## குறிப்புகள்

பகுப்பு:திருச்சிராப்பள்ளி தொடருந்து கோட்டம்
பகுப்பு:கடலூர் மாவட்டத்திலுள்ள தொடருந்து நிலையங்கள்
பகுப்பு:தமிழகத் தொடருந்து சந்திப்புகள்
சுவராஜ் இந்தியா

**சுவராஜ் இந்தியா** (*Swaraj india*) என்பது பதிவுசெய்யப்பட்ட அங்கீகரிக்கப்படாத இந்திய அரசியல் கட்சியாகும், இது அக்டோபர் 2, 2016 அன்று தொடங்கப்பட்டது. இது யோகேந்திர யாதவ் மற்றும் ஊழல் தடுப்பு ஆர்வலர் பிரசாந்த் பூஷண் ஆகியோரால் உருவாக்கப்பட்டது. பதிவு செய்யப்பட்ட கட்சியின் தேசிய பொதுச் செயலாளராக அவிக் சஹா உள்ளார், தற்போதைய தேசியத் தலைவராக கிறிஸ்டினா சாமி உள்ளார். சூலை 31,2016 அன்று, 14 ஏப்ரல் 2015 அன்று ஒரு அரசியல் தளமாக உருவாக்கப்பட்ட சுவராஜ் அபியான், சுவராஜ் இந்தியா என்ற அரசியல் முன்னணியை உருவாக்குவதற்கான முடிவை அறிவித்தது.

## தொடக்க நாட்கள்
மார்ச் 4,2015 அன்று, யாதவ், பூஷண், ஆனந்த் குமார் மற்றும் அஜித் ஜா ஆகியோர் ஆம் ஆத்மி கட்சி முக்கிய அரசியல் விவகாரக் குழுவில் இருந்து நீக்கப்பட்டனர், பின்னர் மார்ச் 28 அன்று கட்சியிலிருந்து வெளியேற்றப்பட்டனர். பின்னர், தேசிய செயற்குழுவில் உள்ள ஒரே பெண் கிறிஸ்டினா சாமியும் கட்சியிலிருந்து விலகினார். இந்தக் குழு நாடு தழுவிய சுயராஜ்ய யாத்திரையைத் தொடங்க முடிவு செய்து, ஜவஹர்லால் நேரு பல்கலைக்கழகத்தின் கல்வியாளரான ஆனந்த் குமார் தலைமையில் சுவராஜ் அபியான் என்ற சமூக-அரசியல் தளத்தை உருவாக்கியது. 100 தன்னார்வலர்கள் கொண்ட குழு தில்லியில் கூடி நாட்டின் அனைத்து பகுதிகளுக்கும் சுற்றுப்பயணம் செய்து சுவராஜ் சம்வாத் என்று அழைக்கப்படும் மக்களுடன் திறந்த உரையாடல்களை நடத்த முடிவு செய்தது. ஏப்ரல் 14 அன்று, குருகிராமில் 25 க்கும் மேற்பட்ட மாநிலங்களை பிரதிநிதித்துவப்படுத்தும் 2000 க்கும் மேற்பட்ட பங்கேற்பாளர்களுடன் ஒரு மாநாடு நடைபெற்றது. நாடு முழுவதும் தொடர்ச்சியான சுவராஜ் சம்வாத் (திறந்த உரையாடல்கள்) க்குப் பிறகு, அனைத்து மாநிலங்களிலிருந்தும் 400 பிரதிநிதிகளுடன் ஒரு தேசிய மாநாடு நடத்தப்பட்டது மற்றும் சுவராஜ் இந்தியா 2 அக்டோபர் 2016 அன்று உருவாக்கப்பட்டது.

## கருத்தியல்
இந்த அமைப்பு தனது கருத்தியலை யதார்த்தமாக மாற்றுவதாகவும், அரசியல், பொருளாதாரம், சமூகம் மற்றும் கலாச்சாரம் என வாழ்க்கையின் அனைத்து அம்சங்களிலும் சுயராஜ்யத்தை அடைவதாகவும் கூறுகிறது. கட்சியின் குறிக்கோள்கள் பின்வருமாறு கூறுகின்றன. "கட்சி நமது நாட்டிற்காகவும், நமது சமூகத்திற்காகவும், நமது உலகத்திற்காகவும், நமக்காகவும் சுயராஜ்யத்தை அடைவதை நோக்கமாகக் கொண்டுள்ளது". சுயராஜ்யம் என்பது சுய ஆட்சி மற்றும் அனைத்து வகையான மேலாதிக்கத்திலிருந்து சுதந்திரம் மற்றும் மனித வாழ்க்கையின் ஒவ்வொரு மட்டத்திலும் சுய உணர்தலுக்கான சுதந்திரம், ஜனநாயக ஆட்சி, நிலையான பொருளாதார வளர்ச்சி மற்றும் தனிப்பட்ட சுதந்திரம் மற்றும் சிந்தனை சுதந்திரத்துடன் கூடிய சமூகத்தை அடைவதற்கான சுதந்திரம் ஆகும்.

## தேர்தல்கள்
2019 ஆம் ஆண்டில், சுவராஜ் இந்தியா அரியானா சட்டமன்றத் தேர்தலில் 90 இடங்களில் போட்டியிட முடிவு செய்தது. கட்சிக்கு அதன் சின்னமாக விசில் தேர்தல் ஆணையத்தால் ஒதுக்கப்பட்டது.

## மேற்கோள்கள்

பகுப்பு:இந்திய அரசியல் இயக்கங்கள்
வசந்த் தாவ்கரே

**வசந்த் சங்கர் தாவ்கரே** (*Vasant Shankar Davkhare*) தேசியவாத காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர் 1998 முதல் மகாராட்டிரா சட்டமன்றக் குழுவின் துணைத் தலைவராக இருந்தார்.

22 மே 2010 அன்று தாவ்கரேயின் மனைவி கடுமையான இதய செயலிழப்பு காரணமாக இறந்தார். தாவ்கரே 2018 ஜனவரி 4 அன்று சிறுநீரக செயலிழப்பால் இறந்தார். வசந்த் தாவ்கரே மஹாராஷ்டிராவில் உள்ள அனைத்து அரசியல் கட்சிகள் மற்றும் தலைவர்களுடன் நல்ல உறவைப் பேணுவதில் பெயர் பெற்றவர். இவர் தனது முழு வாழ்க்கையிலும் தானே அரசியலில் நல்ல பிடிப்பைப் பெற்றார். சிவசேனா தானேவின் மாபெரும் தலைவர் ஆனந்த் டிகே மற்றும் வசந்த் தாவ்கரே ஆகியோரின் நட்பு இரண்டு வெவ்வேறு கட்சிகளைச் சேர்ந்த அனைத்து அரசியல்வாதிகளுக்கும் முன்மாதிரியாகும். சிவசேனா தலைவர் மறைந்த சிறீ பாலாசாகேப் தாக்கரேயின் நேரடி ஆதரவுடன் வசந்த் தாவ்கரே மூன்று முறை போட்டியின்றித் தேர்ந்தெடுக்கப்பட்டார். முன்னாள் முதலமைச்சர் விலாஸ்ராவ் தேஷ்முக், பகுஜன் விகாஸ் அகாதி தலைவர் ஹிதேந்திர தாக்கூர் (அப்பா) ஆகியோர் சமீபகாலமாக சிறந்த நண்பர்களாக அறியப்பட்டனர்.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
ஆனையிறவு சமர்

**ஆனையிறவு சமர்** (*Battle of Elephant Pass*) என்பது இலங்கை உள்நாட்டுப் போரின் போது நடந்த மூன்று சமர்களாகும் அவை:

:* முதல் ஆனையிறுவு சமர், இலங்கை இராணுவத்தின் கட்டுப்பாட்டில் இருந்த படைத் தளத்தை விடுதலைப் புலிகள்  தங்கள் கட்டுப்பாட்டில் கொண்டுவர 1991 யூலையில் நடத்திய ஒரு தாக்குதல் முயற்சி.
:* இரண்டாம் ஆணையிறவு சமர், என்பது இராணுவத்தின் கட்டுப்பாட்டில் இருந்த படைத் தளத்தை 2000, ஏப்ரலில், விடுதலைப் புலிகள்  தங்கள் கட்டுப்பாட்டில் கொண்டுவந்த ஒரு வெற்றிகரமான ஒரு தாக்குதல்.
:* மூன்றாம் ஆனையிறவு சமர், என்பது யாழ்ப்பாணக் குடாநாட்டின் தரைப்பாதையை தங்கள் கட்டுப்பாட்டிற்குள் கொண்டுவர 2009 இல் இலங்கை இராணுவம் மேற்கொண்ட தாக்குதல்.
இண்டன் ஆறு

**இண்டன் ஆறு** (*Hindon River*) (ஹிண்டன் ஆறு என்றும் அழைக்கப்படுகிறது) என்பது உத்தரப்பிரதேசத்தின் சகாரன்பூர் மாவட்டத்தில் உள்ள ஷகும்பரி தேவி மலைத்தொடரில் (மேல் சிவாலிக்) உருவாகி நொய்டாவில் உள்ள யமுனை நதியில் சேரும் ஒரு இந்திய நதியாகும். யமுனை நதியின் துணை நதியான இண்டன், முற்றிலும் மழைநீரை ஆதாரமாகக் கொண்டுள்ளது, இதன் நீர்ப்பிடிப்புப் பகுதி தோராயமாக 7,083 சதுர கிலோமீட்டர் (2,735 சதுர மைல்) ஆகும்.

இது முசாபர்நகர் மாவட்டம், மீரட் மாவட்டம், பாக்பத் மாவட்டம், காசியாபாத் மாவட்டம் மற்றும் கௌதம் புத்த நகர் மாவட்டம் வழியாக 400 கிலோமீட்டர் (250 மைல்) ஓடி கங்கை மற்றும் யமுனை நதிகளுக்கு இடையில் பாய்கிறது, இது நொய்டா செக்டர்-150 இல் யமுனை ஆற்றில் கலக்கிறது. இந்திய விமானப்படை இண்டன் விமானப்படைத் தளமும் தில்லியின் புறநகரில் உள்ள காசியாபாத் மாவட்டத்தில் அதன் கரையில் அமைந்துள்ளது.

## துணை ஆறு
காளி ஆறு இண்டனின் துணை நதியாகும். காளி சிவாலிக் மலைகளின் ராஜாஜி மலைத்தொடரில் உருவாகி, சகாரன்பூர், முசாபர்நகர், மீரட் மற்றும் பாக்பத் மாவட்டங்கள் வழியாக சுமார் 150 கிலோமீட்டர் (93 மைல்) பயணம் செய்து, சர்தனாவுக்கு அருகிலுள்ள பித்த்லோகரில் இண்டன் நதியுடன் இணைகிறது. அதன்பிறகு நொய்டாவில் உள்ள யமுனை ஆற்றில் இண்டன் இணைகிறது. காளி நதியும் மிகவும் மாசுபட்டுள்ளது, மேலும் இது உத்தரபிரதேசத்தின் மக்கள் தொகை மற்றும் தொழில்துறை பகுதி வழியாகச் செல்வதால் இண்டனின் மாசுபாட்டை அதிகரிக்கிறது.

## புராணங்களில்
சர்தானா அருகில் மகாபாரத காலத்தைச் சேர்ந்ததாக நம்பப்படும் பண்டைய மகாதேவ் கோயில் உள்ளது, மேலும் பாண்டவர்கள் இலட்சகிரிக்குச் செல்வதற்கு முன்பு பிரார்த்தனை செய்த இடமாகக் கருதப்படுகிறது. இந்த இடம் இண்டன் (முன்பு ஹர்ணண்டி) மற்றும் கிருஷ்ணா  (*வர்ணவரத்தில் உள்ள* *காளி நதி*, தற்போதைய பர்னவா) ஆகிய ஆறுகள் சங்கமித்த இடமாகும்.  இளவரசர்கள் தங்கள் தாயார் குந்தியுடன் வசித்த இடமாகும். இதே இடத்தில் தான் துரியோதனாவால் அரக்கால் செய்யப்பட்ட மோசமான அரண்மனை அமைந்திருந்ததாகக் கூறப்படுகிறது.

## வரலாறு
சிந்து சமவெளி நாகரிகம் (கிமு 1) தளமான ஆலம்கீர்பூர், தில்லியில் இருந்து 28 கிலோமீட்டர் (17 மைல்) தொலைவில் இண்டன் ஆற்றின் குறுக்கே அமைந்துள்ளது.

காசியாபாத் நகரம் இந்தியக் கிளர்ச்சியின் போது சண்டையிடும் ஒரு களமாக இருந்தது, அப்போது பிரித்தானிய கிழக்கிந்திய நிறுவனத்தின் கீழ் இருந்த வங்காள இராணுவத்தில் இருந்த இந்திய வீரர்கள் கிளர்ச்சி செய்தனர. ஆனால், இது விரைவில் இந்தியாவில் பிரித்தானிய ஆட்சிக்கு எதிரான பரவலான கிளர்ச்சியாக மாறியது. 1857 ஆம் ஆண்டில் இந்திய துருப்புக்களுக்கும் பிரித்தானிய வீரர்களுக்கும் இடையே பத்லி-கி-செராய் போர் உட்பட பல மோதல்கள் நடந்த இடமாக இண்டன் நதி இருந்தது. பிரித்தானிய வீரர்கள் மற்றும் அதிகாரிகளின் கல்லறைகளை இன்றும் இங்கு காணலாம். வட இந்திய வரலாற்றில் காசியாபாத்தின் பங்கு பல்வேறு புரட்சிகளில் பங்கு வகித்த பல சுதந்திர போராட்ட வீரர்களின் பிறப்பால் உறுதிப்படுத்தப்பட்டுள்ளது, அவர்கள் அனைவரும் அங்கு வாழ்ந்த-இன்னும் வாழ்ந்து வரும் அனைவருக்கும் சுதந்திரத்தை அடைவதற்கு அர்ப்பணிக்கப்பட்டவர்கள்.

## மேற்கோள்கள்

## வெளி இணைப்புகள்

* ஹிண்டன் ஆற்றில் மாசு அளவு குறித்த கட்டுரை
பகுப்பு:உத்தரப் பிரதேச ஆறுகள்
பகுப்பு:Coordinates on Wikidata
மலேசிய பொருளாதார அமைச்சு

**மலேசிய பொருளாதார அமைச்சு** (மலாய்: *Kementerian Ekonomi Malaysia*; ஆங்கிலம்: *Ministry of Economy*) (**MOE**) என்பது மலேசிய அரசாங்க அமைச்சுகளில் ஒன்றாகும். இந்த அமைச்சு தொடக்கத்தில் பிரதமர் துறையின் கீழ் தனி ஒரு துறையாக இருந்தது; மற்றும் ஓர் அமைச்சரால் நிர்வகிக்கப்பட்டது. அப்போது அந்தத் துறையின் கீழ் பொருளாதாரத் திட்டமிடல் பிரிவு (*Economic Planning Unit*) இயங்கி வந்தது.

பின்னர் 21 மே 2018-ஆம் தேதி, பொருளாதாரச் சீர்திருத்தங்களின் ஒரு பகுதியாக, பிரதமர்  மகாதீர் பின் முகமதுவால் ஒரு பொருளாதார அமைச்சு புதிதாக உருவாக்கப்பட்டது. 

## பொது

2020-ஆம் ஆண்டில் மலேசியாவில் ஓர் அரசியல் நெருக்கடி ஏற்பட்டது. அதன் விளைவாக, மலேசியாவின் அரசியல் அதிகாரத்தை பெரிக்காத்தான் நேசனல் கூட்டணி கைப்பற்றிக் கொண்டது. அரசாங்கம் மாறியதும், இந்தப் பொருளாதார அமைச்சு மீண்டும் பிரதமர் துறையின் கீழ் இணைக்கப்பட்டது.

அன்வார் இப்ராகிம் அமைச்சரவை ஆட்சிக்கு வந்ததும், அதே அமைச்சு மீண்டும் நிறுவப்பட்டு, பொருளாதார அமைச்சு என பெயர் மாற்றம் செய்யப்பட்டது. 2 டிசம்பர் 2022 அன்று,  பிரதமர், டத்தோ ஸ்ரீ அன்வார் இப்ராகிம், புதிய பொருளாதார அமைச்சராக ராபிசி ராம்லியை நியமித்தார்.

## பிரிவுகள்

சான்றுகள்:

## மேலும் காண்க
* மலேசிய நிதி அமைச்சு

## சான்றுகள்

## வெளி இணைப்புகள்
* Official Website

பகுப்பு:மலேசிய அமைச்சுகள்
பகுப்பு:புத்ராஜெயா
கலிபோர்னியம்(III) நைட்ரேட்டு

**கலிபோர்னியம்(III) நைட்ரேட்டு** (*Californium(III) nitrate*) என்பது  Cf(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கலிபோர்னியமும் அயோடினும் சேர்ந்து இச்சேர்மம் உருவாகும். மற்ற கலிபோர்னியம் சேர்மங்களைத் தயாரிக்க உதவும் முன்னோடிச் சேர்மமாக இது பயன்படுகிறது. கலிபோர்னியம்(III) நைட்ரேட்டு நீரில் கரையும். 
## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:நைட்ரேட்டுகள்
கலிபோர்னியம் டெட்ராபுளோரைடு

**கலிபோர்னியம் டெட்ராபுளோரைடு**  (*Californium tetrafluoride*) என்பது  CfF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். கலிபோர்னியமும் புளோரினும் சேர்ந்து இந்த இருமச்சேர்மம் உருவாகும். 

## தயாரிப்பு
கலிபோர்னியம்(III) ஆக்சைடுடன் புளோரினைச் சேர்த்து 400 பாகை செல்சியசு வெப்பநிலையில் வினைபுரியச் செய்து கலிபோர்னியம் டெட்ராபுளோரைடு தயாரிக்கப்படுகிறது.

:2Cf2O3 + 8F2 -> 4CfF4 + 3O2

பெர்க்கிலியம் டெட்ராபுளோரைடை 'β'' சிதைவுக்கு உட்படுத்தினாலும் கலிபோர்னியம் டெட்ராபுளோரைடு உருவாகும்.

## இயற்பியல் பண்புகள்
கலிபோர்னியம் டெட்ராபுளோரைடு  வெளிர் பச்சை நிறத்தில் திண்மப் பொருளாகல் காணப்படுகிறது. ஒற்றைசரிவச்சு படிகக் கட்டமைப்பில் UF4 சேர்மத்தின் அமைப்பைக் கொண்டுள்ளது.

## வேதிப்பண்புகள்
கலிபோர்னியம் டெட்ராபுளோரைடை சூடுபடுத்தினால் சிதைவடைந்து கலிபோர்னியம்(III) புளோரைடு சேர்மமாக மாறுகிறது.
:2CfF4 → 2CfF3 + 2F

## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
வரையாடு

**வரையாடு (Tahrs**  (  ,   ) அல்லது **tehrs** (   ) என்பது ஆடுகள் மற்றும் செம்மறி ஆடுகளுடன் தொடர்புடைய பெரிய இரட்டைப்படைக் குளம்பிகள் ஆகும். மூன்று சிற்றினங்கள் உள்ளன. இவை அனைத்தும் ஆசியாவைச் சேர்ந்தவை. முன்பு இவை அனைத்தும் ஒன்றுக்கொன்று நெருங்கிய தொடர்புடையதாகக் கருதப்பட்டு, *கெமிட்ரகசு* என்ற ஒற்றை வகை உயிரலகுப் பேரினத்தில் வைக்கப்பட்டது, மரபணு ஆய்வுகள் இவை அவ்வளவு நெருங்கிய தொடர்புடையவை அல்ல என்பதை நிரூபித்துள்ளன. இப்போது இந்த மூன்றும் தனித்தனிச் சிற்றினங்களாக தனித்தனி வகை வகைகளின் உறுப்பினர்களாகக் கருதப்படுகின்றன. *கெமிட்ரகசு* இப்போது இமயமலை வரையாட்டினையும், நீலகிரி வரையாட்டிற்கு *நீலகிரிட்ரகசு* பேரினமும் அரேபிய வரையாட்டிற்கு *அரபிடிராகசு* பேரினமும் ஒதுக்கப்பட்டுள்ளது.

ஓமானின் அரேபிய வரையாடும் தென்னிந்தியாவில் நீலகிரி வரையாடும் சிறிய வாழிட வரம்பினைக் கொண்டுள்ளன. மேலும் இவை அழியும் அபாயத்தில் அருகிய இனமாகக்கருதப்படுகின்றன. இமயமலை வரையாடு ஒப்பீட்டளவில் இமயமலையில் பரவலாகக் காணப்படுகிறது. மேலும் இது நியூசிலாந்தின் தெற்கு ஆல்ப்சு மலைப்பகுதியில் அறிமுகப்படுத்தப்பட்டது. இங்கு இது பொழுதுபோக்குக்காக வேட்டையாடப்படுகிறது. மேலும், தென்னாப்பிரிக்காவில் உள்ள மேசை மலையில் காணப்படுகிறது. இது 1936ஆம் ஆண்டில் ஒரு மிருகக்காட்சிசாலையிலிருந்து தப்பிய ஒரு இணை வரையாடுகளின் வம்சாவளியைச் சேர்ந்தது. ஆனால் இவற்றில் பெரும்பாலானவை அழிக்கப்பட்டன. நீலகிரி வரையாட்டினைப் பொறுத்தவரை, தென்னிந்தியாவின் மலைத்தொடர்களில் இதன் இருப்பு இருப்பதாக ஆராய்ச்சி சுட்டிக்காட்டுகிறது. 1998-இல் மொத்தம் ~1400 தனிநபர்களுடன் கூடிய இதன் மிகப்பெரிய எண்ணிக்கையானது தென்னிந்திய மாநிலங்களான தமிழ்நாடு மற்றும் கேரளாவிற்கு இடையில் வாழ்கின்றன. இங்கு வேட்டையாடுபவர்கள் மற்றும் சட்டவிரோத வேட்டையாடுதல் ஆகியவற்றால் பாதிக்கப்படுகிறது.

## நடத்தை
காலையில் இரை தேடுவதைத் தொடர்ந்து ஒரு நீண்ட ஓய்வினை மேற்கொண்டு, பின்னர் மாலையில் உணவு தேடும் வழக்கமுடையன. வரையாடுகள் பொதுவாகச் சுறுசுறுப்பாக இருப்பதில்லை. இரவில் இரை தேடுவதில்லை. இவற்றைக் காலையிலும் மாலையிலும் ஒரே இடத்தில் காணலாம்.

## குறிப்புகள்

## மேற்கோள்கள்

பகுப்பு:பாலூட்டிகளின் பொதுப்பெயர்கள்
பகுப்பு:இந்தியப் பாலூட்டிகள்
இமயமலை செரோவ்

**இமயமலை செரோவ்** (*Himalayan serow-கேப்பரிகார்னிசு சுமத்திரென்சிசு தார்*) என்றும் அழைக்கப்படும் **வரையாடு** ( ,  ), முதன்மை நிலத்தில் காணப்படும் செரோவின் துணையினமாகும். இமயமலை இதன் தாயகமாகும். இது முன்னர் *கேப்பரிகார்னிசு தாரினமாகக்* கருதப்பட்டது*.* இது இந்திய மாநிலம் மிசோரத்தின் மாநில விலங்கு ஆகும். 

## வகைப்பாட்டியல்
1831ஆம் ஆண்டில், பிரையன் காக்டன் கோட்சன் முதன்முதலில் சத்லஜ் மற்றும் டீஸ்டா ஆறுகளுக்கு இடையிலான மலைப்பகுதிகளில் "புபலின் மான்" என்ற பெயரில் குறுகிய கொம்புகளைக் கொண்ட ஆடு போன்ற விலங்கை விவரித்தார். "புபலின்" என்ற பெயர் அதிகமாகப் பயன்பாட்டில் இருந்ததால், சில மாதங்களுக்குப் பிறகு இதற்கு *ஆன்டிலோப் தார்* என்ற இருசொற் பெயரினைக் கொடுத்தார். 1838ஆம் ஆண்டில் வில்லியம் ஓகில்பி *கேப்பரிகார்னிசு* பேரினத்தை விவரித்தபோது, இமயமலை செரோவை இந்தப் பேரினத்தின் மாதிரி இனமாகத் தீர்மானித்தார்.

## விளக்கம்
இமயமலை செரோ பெரும்பாலும் கருப்பு நிறத்தில் காணப்படும். பக்கவாட்டு, பின்புறம் மற்றும் மேல் கால்கள் துருப்பிடித்த செந்நிறத்தில் உள்ளன. இதன் கீழ்க் கால்கள் வெண்மை நிறத்தில் உள்ளன.

## வாழிடமும் பரவலும்
இமயமலை செரோ 300 மீ (980 ) உயரத்திற்கு மேல் உள்ள மலைப்பாங்கான காடுகளில் வாழ்கிறது. ஆனால் குளிர்காலத்தில் 100 மீ (330 ) வரை இறங்குகிறது. இது இமயமலையில் 2,500 முதல்3,500 மீ (ID1) உயரமான பகுதியினை விரும்புகிறது.

## பாதுகாப்பு
*கேப்பரிகார்னிசு சுமத்திரென்சிசு* காட்டு விலங்குகள் மற்றும் தாவரங்களின் அழிந்து வரும் உயிரினங்களில் பன்னாட்டு வர்த்தகம் பற்றிய மாநாட்டு பின் இணைப்பு I-இல் பட்டியலிடப்பட்டுள்ளது.

## குறிப்புகள்

## மேற்கோள்கள்

பகுப்பு:ஆடுகள்
பகுப்பு:இந்தியப் பாலூட்டிகள்
மது கின்னர்

**மது பாய் கின்னார்** (*Madhu Bai Kinnar*) இந்தியாவின் சத்தீசுகரில் உள்ள ராய்கரின் மாநகராட்சித் தலைவர் ஆவார். சுயேட்சை வேட்பாளராக போட்டியிட்ட மது, ராய்கர் மாநகராட்சித் தலைவர் தேர்தலில் 33,168 வாக்குகளைப் பெற்று, அவருக்குப் போட்டியாளரான ஆளும் கட்சியான பாரதிய ஜனதா கட்சி மகாவீர் குருஜியை 4,537 வாக்குகள் வித்தியாசத்தில் தோற்கடித்தார். அவர் இந்தியாவின் ஒரே வெளிப்படையான திருநங்கை நகரத்தந்தை ஆவார்.

## தேர்தலுக்கு முன்
மது பாய் முன்பு நரேஷ் சவுகான் என்று அழைக்கப்பட்டார், எட்டாம் வகுப்பு வரை கல்வி பயின்றார். ஒரு இளைஞனாக, மது தனது குடும்பத்தை விட்டு வெளியேறி உள்ளூர் திருநங்கைகள் சமூகத்தில் சேர்ந்தார்.

பதவியேற்பதற்கு முன்பு, மது பாய் கிடைத்த வேலைகளை மேற்கொள்வதன் மூலமும், ராய்கரின் தெருக்களில் பாடுவதன் மூலமும் நடனமாடுவதன் மூலமும், ஹவுரா-மும்பை பாதையில் செல்லும் ரயில்களில் நிகழ்ச்சிகளை நிகழ்த்துவதன் மூலமும் வாழ்வாதாரத்தை சம்பாதித்தார். 60, 000 முதல் 70,000 ரூபாய் வரையிலான நிதி ஆதாரத்துடன் மாநகராட்சித் தலைவர் பதவிக்கு போட்டியிட்ட அவர், பாதிக்கப்பட்ட ஒரு சில குடிமக்களின் வற்புறுத்தலின் பேரில் தான் தேர்தலில் போட்டியிட முடிவு செய்ததாகக் கூறினார்.

மதுவுக்கு முன்பு, கம்லா ஜான் கட்னி இந்தியாவின் முதல் திருநங்கைகள் மாநகராட்சித் தலைவராகத் தேர்ந்தெடுக்கப்பட்டார். அவர் பெண் பிரிவில் போட்டியிட்டதால் அவரது வேட்பு மனு "செல்லாதது" என்று அறிவிக்கப்பட்டது.

## அரசியலில்
மது கின்னர் ஒரு அரசியல் கட்சியில் சேருவதை விட, ஒரு சுயேட்சையான தலைவராக பணியாற்ற விரும்புகிறார். இந்தியாவில் திருநங்கைகளுக்கு சட்டப்பூர்வ அங்கீகாரம் அளித்த உச்ச நீதிமன்ற என்ஏஎல்எஸ்ஏ தீர்ப்புக்கு ஒன்பது மாதங்களுக்குப் பிறகு, ஜனவரி 4,2015 அன்று அவரது தேர்தல் வெற்றி வந்தது. ராய்கர் மாநகராட்சியின் முதல் கூட்டத்தில், காங்கிரஸ் மற்றும் பாஜக உறுப்பினர்கள் வெளிநடப்பு செய்தனர், இதன் விளைவாக கூட்டம் ஒத்திவைக்கப்பட்டது.

அவரது திட்டத்தின் ஒரு முக்கியப் பகுதி சுகாதாரமாக இருந்தது. *தி கார்டியனுக்கு* அளித்த பேட்டியில், "சரியான நடைபாதைகள் இல்லை. சாலைகள் அழுக்காகவும், குப்பைகளால் குவிந்தும் இருந்தன. வயதான காலத்தில் கைவிடப்பட்ட ஏழை மக்கள், தெருக்களில் தூங்கினர், அவர்களை கதகதப்பாக வைத்திருக்க எதுவும் இல்லை. இந்தத் தேர்தலில் போட்டியிடுவதன் மூலம் நாங்கள் ஏதாவது செய்ய முடிவு செய்தோம்" என்று அவர் கூறியிருந்தார். அவரது தொகுதிகளில் சிலர் ஏரிகள் மற்றும் குளங்களை சுத்தம் செய்வதையும் நிரப்புவதையும், சிறிய பூங்காக்கள் மற்றும் தோட்டங்களை உருவாக்குவதையும் இவர் எடுத்துக் கொள்ள வேண்டும் என்றும் பரிந்துரைத்துள்ளனர். நகரின் வெளிப்புற சாலைகளில் சுமையுந்துப் போக்குவரத்தை மறுசீரமைப்பதிலும் அவர் பணியாற்றுவார் என்று எதிர்பார்க்கப்பட்டது.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1980 பிறப்புகள்
பகுப்பு:வாழும் மக்கள்
மலேசிய அரசாங்கத்தின் தலைமைச் செயலாளர்

**மலேசிய அரசாங்கத்தின் தலைமைச் செயலாளர்** (மலாய்: *Ketua Setiausaha Negara Malaysia* (**KSN**); ஆங்கிலம்: *Chief Secretary to the Government of Malaysia*) என்பவர் மலேசிய பொதுச் சேவையில் மிக மூத்த அதிகாரி; மலேசிய அமைச்சரவையின் செயலாளர்; மற்றும் பிரதமர் துறையின் பொதுச் செயலாளர் ஆவார்.

மலேசியாவில் **அரசாங்கத்தின் தலைமைச் செயலாளர்** என்ற பதவி மலாயா மாநிலங்களின் கூட்டமைப்பு உருவாவதற்கு முன்பு இருந்தே மலாயா நிர்வாகத் துறையின் பயன்பாட்டில் இருந்து வருகிறது. 

## பொது

1911- ஆம் ஆண்டில் ’அரசாங்கத்தின் தலைமைச் செயலாளர்’ பதவி மலாயாவில் உருவாக்கப்பட்டது. அதற்கு முன்னர் இந்தப் பதவி ரெசிடென்ட்-ஜெனரல் எனும் தலைமை ஆலோசகர் பதவி (*Resident-General*) என அழைக்கப்பட்டது. 

முதன்முதலாக எட்வர்ட் லூயிஸ் புரோக்மேன் (*Edward Lewis Brockman*) என்பவர் தலைமைச் செயலாளர் பதவியை வகித்தார். 

1911-ஆம் ஆண்டில் இருந்து 1920-ஆம் ஆண்டு வரையில் மலாயா கூட்டமைப்பு மாநிலங்களின் தலைமைச் செயலாளராக இருந்தார். கோலாலம்பூர் நகர திட்டமிடல் சேவையை மேற்பார்வையிட நகர திட்டமிடல் குழுவை நிறுவியவரும் இவரே ஆவார். [கோலாலம்பூரில் உள்ள புரோக்மேன் சாலை (''Brockman Road''), அவரின் நினைவாகப் பெயரிடப்பட்டது. தற்போது அந்தச் சாலை டத்தோ ஓன் சாலை (''Jalan Dato' Onn'')என்று அழைக்கப் படுகிறது.

1936-ஆம் ஆண்டிற்குப் பிறகு, தலைமைச் செயலாளரின் நிர்வாக அதிகாரங்கள் [மலாயாவின் ஐக்கிய இராச்சிய உயர் ஆணையர்கள்|மலாயாவின் ஐக்கிய இராச்சிய உயர் ஆணையரிடம் வழங்கப்பட்டன.

## பங்களிப்புகள்
மலேசிய அரசாங்கத்தின் தலைமைச் செயலாளர், மலேசிய பொதுச் சேவையில் உயர்த் தலைவர்; மற்றும் மலேசிய அரசாங்கத்தின் மிக உயர்ந்த பதவியில் உள்ள அரசு ஊழியர் ஆவார். 

அவர் மலேசிய அரசாங்கத்தின் செயலாளராக அமைச்சரவைக் கூட்டங்களில் கலந்து கொள்வதுடன் அவற்றின் முடிவுகள் செயல்படுத்துவதையும் கண்காணிக்கிறார். 

### மலேசிய அமைச்சரவை

மலேசிய அமைச்சரவையில் மிகப் பெரிய அமைச்சான மலேசியப் பிரதமர் துறைக்கும் தலைமை தாங்குகிறார். இவர் பிரதமருக்கு ஆதரவு வழங்குவதுடன், பொதுச் சேவையின் நிர்வாகம், அரசு நெறிமுறை மற்றும் இசுலாமிய விவகாரங்கள் ஆகியவற்றையும் கவனித்துக் கொள்கிறார். 

அத்துடன் மலேசிய அமைச்சரவையில் உள்ள அமைச்சுகளின் பொதுச் செயலாளர்கள் மற்றும் தலைமை இயக்குநர்கள் கூட்டங்களுக்கும் இவர் தலைமை தாங்குகிறார்.

மலேசியாவின் தற்போதைய தலைமைச் செயலாளர் டான் ஸ்ரீ  **முகமட் சுக்கி அலி** ஆவார்.

## தலைமைச் செயலாளர்களின் பட்டியல்
தலைமைச் செயலாளர்கள் பட்டியல் பின்வருமாறு:

## சான்றுகள்

## வெளி இணைப்புகள்

* 
பகுப்பு:மலேசிய அரசு
கோப்பாய் இராணுவத் தளம்

**கோப்பாய் இராணுவத் தளம்** (*Kopay Army Base*) என்பது இலங்கையின் கோப்பாயில் அமைந்துள்ள ஒரு இராணுவத் தளம் ஆகும். இது  தமிழீழ விடுதலைப் புலிகளின் மாவீரர் துயிலும் இல்லத்தை அழித்து அந்த இடத்தில் அமைக்கப்பட்டது ஆகும்.

## வரலாறு
இடது|thumb|2004 இல் கோப்பாய் மாவீரர் துயிலும் இல்லம்
1990 களின் முற்பகுதியில், தமிழீழ விடுதலைப் புலிகள் யாழ்ப்பாணக் குடாநாட்டின் வலிகாமம் பகுதியை தங்கள் கட்டுப்பாட்டில் கொண்டு வந்தபோது, அவர்கள் கோப்பாயில் மாவீரர்களுக்காக ஒரு  *துயிலும் இல்லத்தைக்* கட்டினார்கள். 1995 இல் வலிகாமத்தை மீண்டும் கைப்பற்றிய  இலங்கை இராணுவம் உழுவைகளைப்  பயன்படுத்தி விடுதலைப் புலிகளின் இடுகாட்டை அழித்தது. 2002 ஆம் ஆண்டில் நோர்வே அமைதி முயற்சிக்கான முன்னெடுப்புகள் துவங்கப்பட்டதன் பின்னர், கோப்பாய் உட்பட தமது மாவீரர் துயிலும் இல்லங்களைப் புலிகள் மீளக் கட்டியெழுப்பத் துவக்கினர். 2009 மே இல் இலங்கை உள்நாட்டுப் போரில் விடுதலைப் புலிகளின் தோல்விக்குப் பிறகு இலங்கை அரசாங்கம்/இராணுவம் மீண்டும் விடுதலைப் புலிகளின் துயிலும் இல்லங்களையும், இறந்த விடுதலைப் புலிகளின் பிற நினைவுச் சின்னங்களையும் அழிக்கத் தொடங்கியது.  2010 சூன் மாதம் இலங்கை இராணுவம் கோப்பாய் துயிலும் இல்லத்தை அழித்தது. அங்கு  2,000 கல்லறைகள் இருந்தன.

பின்னர் இலங்கை இராணுவம் கல்லறைகள் இருந்த இடத்தில் ஒரு இராணுவ தளத்தை உருவாக்கத் தொடங்கியது. 2021, மார்ச், 4  அன்று இலங்கை இராணுவத்தின் 51வது படைப் பிரிவின் புதிய தலைமையகம் இராணுவத் தளபதி ஜகத் ஜயசூரியவினால் உத்தியோகபூர்வமாகத் திறந்து வைக்கப்பட்டது.

## மேற்கோள்கள்

பகுப்பு:இலங்கை இராணுவத் தளங்கள்
பகுப்பு:Coordinates on Wikidata
பகுப்பு:வட மாகாணம், இலங்கை
ஆர். மகாதேவன் (நீதிபதி)

**ஆர். மகாதேவன்** (*R. Mahadevan*-பிறப்பு 10 சூன் 10,1963) என்பவர் இந்திய உச்சநீதிமன்ற நீதிபதி ஆவார்.  சென்னை உயர்நீதிமன்றத்தின் பொறுப்பு தலைமை நீதிபதியாக இருந்த இவர். சென்னை உயர்நீதிமன்றத்தின் தலைமை நீதிபதி சஞ்சய் விஜயகுமார் கங்காப்பூர்வாலா 23 மே 2024 அன்று ஓய்வு பெற்ற பிறகு, சென்னை உயர்நீதிமன்றத்தின் தலைமை நீதிபதியாக (பொறுப்பு) பொறுப்புவகித்தார்.

மகாதேவன் 1963ஆம் ஆண்டு சூன் 10ஆம் தேதி தமிழ்நாட்டின் சென்னையில் பிறந்தார். சென்னை சட்டக் கல்லூரி சட்டப் பட்டம் பெற்றார். சட்டப் பட்டம் முடித்த பிறகு 1989ஆம் ஆண்டில் சென்னை வழக்குரைஞர் கழகத்தில் வழக்கறிஞராக பதிவு செய்து வழக்கறிஞர் பணியினைத் தொடங்கினார். மறைமுக வரிகள், சுங்க மற்றும் மத்திய கலால் விவகாரங்களில் நிபுணத்துவம் பெற்ற இவர் 25 ஆண்டுகளுக்கும் மேலாக சட்டத்துறையில் பணியாற்றிய அனுபவத்தைக் கொண்டுள்ளார். தமிழக அரசின் கூடுதல் அரசு மனுதாரராகவும் (வரி) பணியாற்றிய இவர் 2013ஆம் ஆண்டு சென்னை உயர்நீதிமன்றத்தின் நீதிபதியாக நியமிக்கப்பட்டார்.

## உச்சநீதிமன்ற நீதிபதியாக
உச்சநீதிமன்றத்தில் காலியாக இருந்த இடத்திற்கு ஆர். மகாதேவனை நீதிபதியாக நியமிக்க மத்திய அரசுக்கு உச்சநீதிமன்ற கொலீஜியம் பரிந்துரை செய்யதன் அடிப்படையில் இந்தியக் குடியரசுத் தலைவர் ஆர். மகாதேவனை உச்சநீதிமன்ற நீதிபதியாக நியமனம் செய்தார்.

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இந்திய உச்ச நீதிமன்ற நீதிபதிகள்
மகேஷ் கனோடியா

**மகேஷ் கனோடியா** (Mahesh Kanodia 27 சனவரி 1937-25 அக்டோபர் 2020) இந்தியாவின் குஜராத் மாநிலத்தைச் சேர்ந்த பாடகரும் அரசியல்வாதியும் ஆவார்.

## வாழ்க்கை
மகேஷ் கனோடியா 27 சனவரி 1937 இல் இந்தியாவின் குஜராத்தின் பதான் மாவட்டத்தில் உள்ள கனோடா கிராமத்தில் பிறந்தார். அகமதாபாத்தில் உள்ள சாபூர் பள்ளியில் தனது ஆரம்பக் கல்வியைப் பயின்றார். குஜராத்தித் திரைப்படத்துறையில் நான்கு தசாப்தங்களாக இசைக்கலைஞராகவும் பாடகராகவும் இசையமைப்பாளராகவும் பணியாற்றினார். இவர் தனது  சகோதரரும் நடிகரும் பாடகருமான நரேஷ் கனோடியாவுடன் இணைந்து நடித்தார்.

பாரதிய ஜனதா கட்சி சார்பாக பதான் தொகுதியில் போட்டியிட்டு நான்கு முறை மக்களவையில் பணியாற்றினார்.
*சவுனா ஹ்ருதயமா ஹம்மேஷ்ஃ மகேஷ்-நரேஷ்*, சகோதரர்கள் பற்றிய சுயசரிதை குஜராத்தி புத்தகம் 2011 இல் வெளியிடப்பட்டது.

இந்தியாவில் கோவிட்-19 பெருந்தொற்றின் போது கோவிட்-19 நோயால் பாதிக்கப்பட்ட இவர் 2020 அக்டோபர் 25 இல் காந்திநகரில் காலமானார். இவர் இறப்பதற்கு முன்பு ஆறு ஆண்டுகளாக முடக்கு வாதத்தில் பாதிக்கப்பட்டிருந்தார். இவரது தம்பி நரேஷ் கனோடியா இரண்டு நாட்களுக்குப் பிறகு கோவிட் நோயால் இறந்தார்.

## தனிப்பட்ட வாழ்க்கை
1960 சனவரி 1 இல் உமா என்பவரை மணந்தார்.  இவர்களது மகள் பூஜா, ஒரு பாடகியாவார், இவர் 2015 இல் இறந்தார். இவரது மருமகன் இத்து கனோடியா குஜராத் சட்டப்பேரவையில் சட்டசபை உறுப்பினர் ஆவார்.

## மேற்கோள்கள்


பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:இந்திய நடிகர்-அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:2020 இறப்புகள்
பகுப்பு:1939 பிறப்புகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பைரேந்திர பிரசாத் குப்தா

**பைரேந்திர பிரசாத் குப்தா** (*Birendra Prasad Gupta*) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இந்தியப் பொதுவுடமைக் கட்சி (எம்-எல்எல்) விடுதலை கட்சியின் உறுப்பினரான குப்தா 2020 பீகார் சட்டமன்றத் தேர்தலில் ஐக்கிய ஜனதா தளம் கட்சியின் சட்டமன்ற உறுப்பினரான குர்சித் உர்ப் பிரோஜ் அகமது தோற்கடித்து சிக்டா சட்டமன்றத் தொகுதியின் உறுப்பினராக வெற்றி பெற்றார்.

கடந்த காலங்களில் இவர் 2010 மற்றும் 2015 பீகார் சட்டப்பேரவை தேர்தலில் போட்டியிட்டு தோல்வியடைந்தார்.

குப்தா 2014 இந்திய பொதுத் தேர்தலில் வால்மீகி நகர் மக்களவைத் தொகுதியில் போட்டியிட்டுத் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
அம்பேபுசை இராணுவ முகாம்

**அம்பேபுசை இராணுவ முகாம்** (*Ambepussa Army Camp*) என்பது இலங்கையின் மேற்கு மாகாணத்தின், கம்பஹா மாவட்டத்தின் அம்பேபுசை என்ற பகுதியில் அமைந்துள்ள ஒரு இராணுவ தளம் ஆகும்.  இது இலங்கை இராணுவத்தின் சின்ஹா படையணியின் தலைமையகமாக செயல்படுகிறது.

## மேற்கோள்கள்

பகுப்பு:இலங்கைக் கட்டிடங்கள்
பகுப்பு:இலங்கை இராணுவத் தளங்கள்
பகுப்பு:மேல் மாகாணம், இலங்கை
பேக்கிடெர்மேட்டா

வலது|thumb|நீர்யானை
**பேக்கிடெர்மேட்டா** (*Pachydermata*) என்பது 'தடித்த தோல்' என்று பொருள்படும் ( மற்றும் ) காட்லீப் ஸ்டோர், ஜார்ஜஸ் குவியர் மற்றும் பிறரால் விவரிக்கப்பட்ட பாலூட்டிகளின் வரிசை ஆகும். இந்த வரிசை ஒரு காலத்தில் பல உயிரியல் அமைப்புமுறைகளால் அங்கீகரிக்கப்பட்டது. இது பலதொகுதிமரபு உயிரினத் தோற்றத்தினைக் கொண்டிருந்ததால் இந்த வரிசை பயன்பாட்டில் இல்லை. ஆனால் வகைப்பாட்டியல் வரலாற்றில் இது முக்கியமானது. உயிரியல் வகைப்பாட்டிற்கு வெளியே, யானைகள், காண்டாமிருகங்கள், நீர்யானைகள் மற்றும் தபீர்களை விவரிக்க "**பேக்கிடெர்ம்**" எனும் தடித்ததோலுடையன என்ற சொல் பொதுவாகப் பயன்படுத்தப்படுகிறது.

## வரலாறு
1796ஆம் ஆண்டில் வெளியிடப்பட்ட தொடர்ச்சியான ஆய்வுக் கட்டுரைகளில், ஜார்ஜஸ் குவியர் *பேசக்கிடெர்மேட்டா என்ற* வகைப்பாட்டை உருவாக்கினார். இதில் இவர் *புரோபோசிடியானா*, *பேக்கிடெர்மேட்டா ஆர்டினேரியா* மற்றும் *சோலிபீட்சு* என்று அழைக்கப்படும் மூன்று பாலூட்டிகளின் குடும்பங்களை உள்ளடக்கினார். இவை இப்போது புரோபோசிடியா (உயிருள்ள இனங்களில் மூன்று வகையான யானைகளால் மட்டுமே குறிப்பிடப்படுகின்றன), பெரிசோடாக்டைலா (குதிரைகள், டாபீர்கள் மற்றும் காண்டாமிருகங்கள் உட்பட ஒற்றைப்படை கால்கள் கொண்ட விலங்குகள்), சுய்னா (பன்றிகள் மற்றும் ஈட்டிப்பல் பன்றி), நீர்யானை மற்றும் கைராகோய்டியா (கைராக்சு) எனப் பிரிக்கப்பட்டுள்ளன. குவியர் பேக்கிடெர்மேட்டாவை "குளம்புகள் கொண்ட விலங்குகள், அசைபோடா விலங்குகள்" என்று வரையறுத்தார். இசுடோர் இதை "இரண்டிற்கு மேல் கால்விரல்களுடன் குளம்புகள் கொண்ட பாலூட்டிகள்" என்று விவரித்தார். குவியர் இந்த  வரிசையில் குதிரைகளைச் சேர்த்தார். 

பேக்கிடெர்மேட்டா முந்தைய வரிசை பெரும்பாலும் தொடர்பில்லாத பாலூட்டிகளின் செயற்கை குழுவாக விவரிக்கப்பட்டாலும், சார்லசு டார்வின் உள்ளிட்ட குறிப்பிடத்தக்க விலங்கியல் வல்லுநர்களால், இது குளம்புள்ள பாலூட்டிகளின் தரமாக அங்கீகரிக்கப்பட்டது. மற்ற குழிவான மற்றும் உடற்கூறியல் பண்புகள் தவிர "தடித்த தோலுடைய" பாலூட்டிகள் பிற குளம்பு விலங்குகளுடன் இனவுறவு முறைகளை ஆதரிக்கின்றன.

மரபணு ஆய்வுகளின் அடிப்படையில் யானைகள், காண்டாமிருகங்கள், டாப்பிர்கள் மற்றும் நீர்யானை ஆகியவை தனித்தனி உயிரலகுகளாக வகைப்படுத்தப்பட்டுள்ளன. காண்டாமிருகங்கள், நீர்யானைகள், பன்றிகள், பெக்கரிகள், குதிரைகள், வரிக்குதிரைகள், கழுதைகள் மற்றும் டாப்பிர் எனும் பன்றிகள் ஆகியவை லோராசியாதேரியா உயிரலகில் வகைப்படுத்தப்பட்டுள்ளன. அதே நேரத்தில் யானைகள், கைராக்சு, மனேட்டீஸ் மற்றும் கடல்பசு ஆகியவை அப்ரோதேரியா உயிரலகாக வகைப்படுத்தப்பட்டுள்ளன.

## மேற்கோள்கள்

பகுப்பு:பாலூட்டிகள்
பெரிய எலிவால் வௌவால்

**பெரிய எலி வால் வௌவால்** (*Greater mouse-tailed bat-ரைனோபாமா மைக்ரோபில்லம்*) என்பது ரைனோபொமாடிடே குடும்பத்தைச் சேர்ந்த ஒரு வௌவால் சிற்றினம் ஆகும்.

## பரவலும் வாழிடமும்
இது அல்சீரியா, வங்களாதேசம், புர்க்கினா பாசோ, மத்திய ஆப்பிரிக்கக் குடியரசு, சாட், சீபூத்தி, எகிப்து, எரித்திரியா, எத்தியோப்பியா, இந்தியா, இந்தோனேசியா, ஈரான், இஸ்ரேல், ஈராக்கு, ஜோர்தான், லிபியா, மாலி, மூரித்தானியா, மொராக்கோ, மியான்மர், நைஜர், நைஜீரியா, ஓமான், பாக்கித்தான், சவூதி அரேபியா, செனிகல், சூடான், தாய்லாந்து, தூனிசியா, மேற்கு சகாரா மற்றும் ஏமன் ஆகிய நாடுகளில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல வறண்ட புதர் நிலமாகும்.

## உயிரியல் மற்றும் சூழலியல்
இலண்டனின் அரச சமூகம் வெளியிட்ட சமீபத்திய ஆய்வின்படி, பெரிய எலி வால் வௌவால்கள் இசுரேலின் பெரும் பிளவுப் பள்ளத்தாக்கில் உள்ள குகைகளில் வழக்கத்திற்கு மாறாக 68 பாகை பாரன்கீட் வெப்பத்தில் குளிர் உறக்கத்தினை மேற்கொள்கின்றன. அக்டோபர் முதல் பிப்ரவரி வரை, இந்த வௌவால்கள் அரை நனவுடன், ஒவ்வொரு 15-30 நிமிடங்களுக்கும் ஒரு முறை மட்டுமே சுவாசிக்கின்றன. இதன் மூலம் இவை மிகக் குறைந்த ஆற்றலைச் செலவிடுகின்றன.

*ரைனோபோமா மைக்ரோபில்லம்* சிற்றினம் பிரத்தியேகமாகப் பூச்சிகளைச் சாப்பிடுகின்றன. இதன் உணவு குறித்த ஓர் ஆய்வில், இந்த சிற்றினம் முதன்மையாக இனப்பெருக்கக் காலத்திலும் கோடைக் காலத்திலும் இவை கோலியோப்டிரா பூச்சிகளை உண்பது தெரியவந்தது. இருப்பினும் கோடைக்காலத்தில் மிகவும் மாறுபட்ட உணவுப் பழக்கம் காணப்படுகிறது. இவற்றின் பிற இரை வகைகளில் டிப்டெரா, நியூரோப்டெரா மற்றும் கைமெனாப்டிரா ஆகியவை அடங்கும். இவை வசந்த காலத்தின் தொடக்கத்தில் இணை சேருகின்றன.

## மேற்கோள்கள்
இரும்பு டெட்ராபுளோரைடு

**இரும்பு டெட்ராபுளோரைடு** (*Iron tetrafluoride*) என்பது FeF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இரும்பும் புளோரினும் சேர்ந்து இந்த இருமச் சேர்மம் உருவாகிறது.
## தயாரிப்பு
இரும்பு அணுக்களை 4 கெல்வின் வெப்பநிலையில் அதிகப்படியான நியான் மற்றும் ஆர்கானில் உள்ள தனிம புளோரினுடன் சேர்த்து வினைபுரியச் செய்து இரும்பு டெட்ராபுளோரைடை தயாரிக்கலாம்:

:Fe + 2F2 -> FeF4

## பண்புகள்
இரும்பு டெட்ராபுளோரைடு நான்முகி அல்லது சதுரத் தளம் கட்டமைப்பைக் கொண்டிருப்பதாகக் கருதப்படுகிறது.  வாயு கட்டத்தில் இருக்கும்போது நிலையானதாக இருக்கும் என்றும் கணக்கிடப்பட்டுள்ளது.

## மேற்கோள்கள்

பகுப்பு:இரும்பு சேர்மங்கள்
பகுப்பு:புளோரைடுகள்
பிசு(அசிட்டைலசிட்டோனேட்டோ)இரும்பு(II)

**பிசு(அசிட்டைலசிட்டோனேட்டோ)இரும்பு(II)** (Bis(acetylacetonato)iron(II)) என்பது Fe(C5H7O2)2 என்ற மூலக்கூற்று வாய்பாட்டால் விவரிக்கப்படும் இரும்பின் ஒருங்கிணைவுச் சேர்மமாகும். பிப்பெரிடின்  முன்னிலையில் இரும்பு(II) குளோரைடுடன் 2,4-பெண்டாடையோனைச் சேர்த்து வினைபுரியச் செய்து இச்சேர்மம் தயாரிக்கப்படுகிறது.

## வினைகள்
இலித்தியம்பிசு(ஐதரோபெண்டாலீனைல்)இரும்புடன்  பிசு(அசிட்டைலசிட்டோனேட்டோ)இரும்பு(II) வினைபுரிந்து பச்சைநிற [(C8H7)Fe]2-[(C8H8)2Fe] நான்கு அடுக்கு அணைவுச் சேர்மத்தைக் கொடுக்கிறது..

Li2Pn*(TMEDA)x (Pn* = பெர்மெத்தில்பெண்டாலீன்) ஊதா-கருப்பு நிற Fe2Pn*2 அணைவுச் சேர்மத்தைக் கொடுக்கிறது.

## மேற்கோள்கள்

பகுப்பு:இரும்பு(II) சேர்மங்கள்
பகுப்பு:அசிட்டைலசிட்டோனேட்டு அணைவுகள்
குல்சார் சிங் ராணிகே

**குல்சார் சிங் ராணிகே** (Gulzar Singh Ranike) ஓர் இந்திய அரசியல்வாதி ஆவார். இவர், சிரோமணி அகாலி தளத்தைப் பிரதிநிதித்துவப்படுத்துகிறார். இந்திய பஞ்சாப் அரசின் மேனாள் அமைச்சராவார்.

முந்தைய பஞ்சாப் அரசாங்கத்தில் ஆய அமைச்சராக இருந்தவர். அந்த அரசில் கால்நடை பராமரிப்பு, மீன்வளத்துறை அமைச்சராக இருந்தார். 2012 முதல் 2017 வரை இந்தப் பதவியில் இருந்தார். சிரோமணி அகாலி தளப் பட்டியலினப் பிரிவின் தலைவராகவும் உள்ளார்.

## தனிப்பட்ட வாழ்க்கை
மசாபி சீக்கிய குடும்பத்தில் பிறந்தார். இவரது தந்தையும் அகாலிதளத்தின் தலைவராக இருந்தார்.

## அரசியல் வாழ்க்கை
இவர் தனது அரசியல் வாழ்க்கையை 1983 இல் ராணிகேவின் சர்பஞ்சாக (கிராமத் தலைவர்) தொடங்கினார். முதன்முதலில் பஞ்சாப் சட்டப் பேரவைக்கு 1997 இல் அகாலி தள வேட்பாளராக அட்டாரியில் இருந்து தேர்ந்தெடுக்கப்பட்டார். 2002, 2007 மற்றும் 2012 இல் மீண்டும் தேர்ந்தெடுக்கப்பட்டார். 2007 இல் கால்நடை பராமரிப்பு, பால்வளம், மீன்வளம், பட்டியல் மற்றும் பிசிக்கள் நலன், விளையாட்டு மற்றும் இளைஞர் சேவைகள் அமைச்சராக நியமிக்கப்பட்டார். 2012 ஆம் ஆண்டிற்குப் பிறகு,  தொடர்ந்து கால்நடை பராமரிப்பு, பால், மீன்வளம், SC & BC நலன் அமைச்சராக இருந்தார், அதேசமயம் விளையாட்டு மற்றும் இளைஞர் சேவைகள் துறை துணை முதல்வர் சுக்பீர் சிங் பாதலுக்கு ஒதுக்கப்பட்டது.

## மேற்கோள்கள்


பகுப்பு:1958 பிறப்புகள்
பகுப்பு:வாழும் மக்கள்
பகுப்பு:சிரோமணி அகாலி தள அரசியல்வாதிகள்
வெமிரெட்டி பிரபாகர் ரெட்டி

**வெமிரெட்டி பிரபாகர் ரெட்டி** (Vemireddy Prabhakar Reddy) என்பவர் *விபிஆர் மைனிங் இன்பிரா* எனும் நிறுவனத்தின் நிறுவனரும் இந்திய அரசியல்வாதியும் ஆவார். இவர் ஒய். எஸ். ஆர். காங்கிரஸ் கட்சியின் சார்பாக மாநிலங்களவை உறுப்பினராகத் தேர்ந்தெடுக்கப்பட்டார். ஆந்திரப் பிரதேசத்தின் நெல்லூரில் 2015 இல் வெமிரெட்டி பிரபாகர் ரெட்டி அறக்கட்டளையைத் (VPR அறக்கட்டளை) தொடங்கினார். மேலும், VPR விகாஸ், VPR வித்யா  மற்றும் VPR வைத்யா என்ற பெயரில் பல்வேறு சமூகப் பணிகளைச் செய்து வந்தார்.

2018 ஆம் ஆண்டு மாநிலங்களவை உறுப்பினராகத் தேர்ந்தெடுக்கப்பட்ட வெமிரெட்டி பிரபாகர் ரெட்டி 21 பிப்ரவரி 2024 இல் அக்கட்சியில் இருந்து விலகினார், 02 மார்ச் 2024 இல் ஆந்திர பிரதேசத்தின் மேனாள் முதல்வரும், தெலுங்கு தேசம் கட்சியின் தலைவருமான நாரா சந்திரபாபு நாயுடு முன்னிலையில் தெலுங்கு தேசம் கட்சியில் சேர்ந்தார்.

## மேற்கோள்கள்


பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1956 பிறப்புகள்
சகீலா பானோ போபாலி

**சகீலா பானோ போபாலி** (*Shakeela Bano Bhopali*) ஒரு இந்திய நடிகையும் இந்தியாவின் முதல் பெண் கவ்வாலியும்ஆவார். இவர் 1942 ஆம் ஆண்டில் போபாலில் பிறந்தார். இது 1956 முதல் புதிதாக உருவாக்கப்பட்ட மத்தியப் பிரதேச மாநிலத்தின் தலைநகரமாக இருந்து வருகிறது. *ஜாகிர்*, *தர்சான்*, *பாட்ஷா* மற்றும் ராகா ஆகிய படங்களில் நடித்ததற்காக இவர் அறியப்படுகிறார்.  1984 ஆம் ஆண்டு போபால் பேரழிவில் தனது குரலை இழந்த இவர், 2002 டிசம்பர் 16 அன்று செயின்ட் ஜார்ஜ் மருத்துவமனையில் ஒரு கொடிய மாரடைப்பால் இறந்தார்.

## மேற்கோள்கள்

## வெளி இணைப்புகள்

* 
பகுப்பு:2002 இறப்புகள்
பகுப்பு:1962 பிறப்புகள்
லியூசிப்பஸ்

**லியூசிப்பஸ்** (Leucippus) என்பவர் கிரேக்க தத்துவஞானி ஆவார். இவர் தனது மாணவர் டெமோக்கிரட்டிசுடன் இணைந்து அணுவின் சக்தியைப் பற்றிய கோட்பாட்டை உருவாக்கியவர் என்று பாரம்பரியமாக மதிக்கப்படுகிறார். லியூசிப்பஸ் உலகை இரண்டு பொருள்களாகப் பிரித்தார். அவை, அணுக்கள் (எல்லாவற்றையும் உருவாக்கும் பிரிக்க முடியாத துகள்கள்) மற்றும் வெற்றிடம் (அணுக்களுக்கு இடையில் இருக்கும் ஒன்றுமில்லாமை). அனைத்தும் ஒன்று என்றும் வெற்றிடம் இல்லை என்றும் நம்பிய எலியாடிக்ஸ் மக்களுக்கு பதிலளிக்கும் வகையில் அவர் தனது தத்துவத்தை உருவாக்கினார். லூசிப்பஸின் கருத்துக்கள் பண்டைய மற்றும் மறுமலர்ச்சி தத்துவத்தில் செல்வாக்கு செலுத்தியது. அவரது தத்துவம் நவீன அணுக் கோட்பாட்டின் முன்னோடியாக இருந்தது, ஆனால் இரண்டும் மேலோட்டமாக ஒன்றையொன்று ஒத்திருந்தன.

லியூசிப்பஸின் அணுக்கள் எண்ணற்ற பல வடிவங்களில்  நிலையான இயக்கத்தில் உள்ளன, இவை ஒரு தீர்மானகரமான உலகத்தை உருவாக்குகின்றன. இக்கோட்பாட்டின்படி அனைத்தும் அணுக்களின் மோதல்களால் ஏற்படுகின்றன. பூமி, சூரியன், நட்சத்திரங்கள் மற்றும் பிற வான பருப்பொருள்களை உருவாக்கிய அணுக்களின் சுழல் என்று பிரபஞ்சத்தின் தொடக்கத்தை லியூசிப்பஸ் விவரித்தார். லியூசிப்பஸ் அணுக்களையும் வெற்றிடத்தையும் எல்லையற்றவை என்று கருதியதால், பிரபஞ்சங்கள் வேறு இடங்களில் உருவாவதால் மற்ற உலகங்களும் இருக்க வேண்டும் என்றும் அவர் கருதினார். லூசிப்பஸ் மற்றும் டெமோக்ரிட்டஸ் ஆகியோர் ஆன்மாவை கோள அணுக்களின் ஒரு ஏற்பாடு என்று விவரித்தனர், அவை சுவாசத்தின் மூலம் உடல் முழுவதும் சுழல்கின்றன, சிந்தனை மற்றும் உணர்ச்சி உள்ளீட்டை உருவாக்குகின்றன என்றும் கூறினர்.

லியூசிப்பசிடம் இருந்து வந்த பதிவுகள் அவருக்குப் பிறகு வாழ்ந்த பண்டைய தத்துவவாதிகள் அரிசுடாட்டில் மற்றும் தியோஃப்ராஸ்டஸ் ஆகியோரிடமிருந்து பெறப்பட்டவை ஆகும். இவரது வாழ்க்கையைப் பற்றி அதிகம் அறியப்படவில்லை. பெரும்பாலான அறிஞர்கள் லியூசிப்பஸ் இருந்ததை ஒப்புக்கொள்கிறார்கள். ஆனால், சிலர் இதை கேள்வி எழுப்பியுள்ளனர், அதற்கு பதிலாக அவரது கருத்துக்களை முற்றிலும் டெமோக்ரிட்டசுடையதாக இருக்கலாம் என்றும் கூறுகின்றனர். சமகால தத்துவவாதிகள் தங்கள் கருத்துக்களை அரிதாகவே வேறுபடுத்துகிறார்கள். லியூசிப்பஸ் அறியப்பட *தி கிரேட் வேர்ல்ட் சிஸ்டம்* மற்றும் *ஆன் மைண்ட்*ஆகிய இரண்டு படைப்புகள் காரணமாகும். ஆனால், ஒரு வாக்கியத்தைத் தவிர அவரது எழுத்துக்கள் அனைத்தும் இழக்கப்பட்டுள்ளன.
## மேற்கோள்கள்

* 
* 

பகுப்பு:கிரேக்க அறிவியலாளர்கள்
புவனேஷ் சதுர்வேதி

**புவனேஷ் சதுர்வேதி** ( ; 2 மே 1928 - 2 மார்ச் 2014) நரசிம்மராவ் பதவிக்காலத்தில் பிரதமர் அலுவலகத்தில் மாநில அமைச்சராகவும் மத்திய அமைச்சராகவும் இருந்த ஓர் இந்திய அரசியல்வாதி ஆவார். 2 மார்ச் 2014 இல் தனது 85 ஆவது வயதில் ராஜஸ்தானின் கோட்டாவில் உள்ள ஒரு தனியார் மருத்துவமனையில் காலமானார்   

## ஆரம்ப வாழ்க்கை மற்றும் கல்வி
மே 1928 இல் உத்தரபிரதேசத்தின் மைன்புரியில் பிறந்த இவர், கோட்டாவில் உள்ள எர்பர்சு கல்லூரியில் படித்தார். தொழில் ரீதியாக ஒரு வழக்கறிஞர் மற்றும் பத்திரிகையாளரான இவர் ஸ்ரீ சதுர்வேதி மாணவர் மற்றும் இளைஞர் இயக்கங்களில் தீவிரமாக ஈடுபட்டார். 1953-56 இல் இந்திய தேசிய மாணவர் இயக்கத் தலைவராக இருந்தார்.

## தொழில் வாழ்க்கை
ராஜஸ்தான் சட்டமன்றத்திற்கு முதன்முதலாகத் தேர்ந்தெடுக்கப்பட்டார். அங்கு, 1972 முதல் 1977 வரை உறுப்பினராக இருந்தார். 1982 முதல் 2000 வரை மூன்று முறை ராஜ்யசபாவில் ராஜஸ்தானைப் பிரதிநிதித்துவப்படுத்தினார். பிப்ரவரி 1993 முதல் மே 1996 வரை பிரதமர் அலுவலகத்தின் மத்திய அமைச்சராகவும், டிசம்பர் 1993 முதல் மே 1996 வரை அறிவியல் மற்றும் தொழில்நுட்ப அமைச்சராகவும் இருந்தார். பேங்க் ஆஃப் பரோடாவின் இயக்குனராகவும் இருந்தார்.

கோட்டாவில் பால் வித்யாலயா (பின்னர் புவனேஷ் பால் வித்யாலயா என அழைக்கப்பட்டது) , பால் மந்திர் (பின்னர் புவனேஷ் பால் மந்திர்) ஆகிய இரண்டு பள்ளிகளைத் தொடங்கினார். கோட்டாவில் உள்ள பால் வித்யாலயாவில் ஓர் அறிவியல் அருங்காட்சியகத்தையும் நிறுவினார், அதை ஏபிஜே அப்துல் கலாம் ( இந்தியாவின் முன்னாள் குடியரசுத் தலைவர் ) திறந்து வைத்தார்.கோட்டா அரசுக் கல்லூரி மாணவர் சங்கத் தலைவர் தேர்தலில் போட்டியிட்டு அரசியலில் நுழைந்தார். 1952-53 இல் சத்யபிரகாஷ் சர்மாவிடம் முதல் தேர்தலில் தோல்வியடைந்தார், ஆனால் 1953-54 இல் இரண்டாவது முறையாகப் போட்டியிட்டு வெற்றி பெற்றார். 

பிரதமர் அலுவலகத்தில் மாநில அமைச்சராக இருந்த போது, அணுசக்தி, அறிவியல் மற்றும் தொழில்நுட்பத் துறை, ஜம்மு காஷ்மீர் தேர்தல் தொடர்பான விவகாரங்கள் தொடர்பான பணிகள் மற்றும் முடிவுகளை நிறைவேற்றுவதில் பிரதமருக்கு ஆதரவளித்தார்.
thumb

## மேற்கோள்கள்

பகுப்பு:2014 இறப்புகள்
பகுப்பு:1931 பிறப்புகள்
நசிகேத் மோர்

**நசிகேத் மோர்** (*Nachiket Mor*) ஒரு இந்திய வங்கியாளர் ஆவார். இதற்கு முன்பு பில் மற்றும் மெலிண்டா கேட்ஸ் அறக்கட்டளையின் தேசிய இயக்குநராக இருந்தார். கிராமங்களுக்கு வங்கி சேவையை வழங்குவதற்கான நிதி சாதனங்களை கண்டுபிடித்ததற்காகவும், இந்தியாவின் நிதி உள்ளடக்க சிக்கலைத் தீர்க்க முயற்சித்ததற்காகவும் நசிகேத் அறியப்படுகிறார்.

கேர் இந்தியாவின் இயக்குநர்கள் குழுவின் தலைவராகவும் உள்ளார்.

## ஆரம்ப வாழ்க்கை மற்றும் கல்வி
நசிகேத் மோர் மகாராட்டிராவின் யவத்மாள் நகரத்தில் ஓர் விவசாயக் குடும்பத்தில் பிறந்தார். மும்பை பல்கலைக்கழகத்தில் இயற்பியலில் இளங்கலைப் பட்டம் பெற்றவர். பின்னர் அகமதாபாதின் இந்திய மேலாண்மைக் கழகத்தில் மேலாண்மையில் முதுகலைப் பட்டம் பெற்றார். அங்கு இவர் பொருளாதார நிபுணர் ரகுராம் ராஜனின் வகுப்புத் தோழராக இருந்தார். நசிகேத் பென்சில்வேனியா பல்கலைக்கழகத்தில் பொருளாதாரத்தில் முனைவர் பட்டம் பெற்றவர். வார்டன் பள்ளியில் நிதித்துறையில் நிபுணத்துவம் பெற்றவர்.

## தொழில்
படிப்பிற்குப் பிறகு பிரதான் என்ற அரசு சாரா நிறுவனத்தில் சேர்ந்தார். அங்கு இவர் காளான் விவசாயிகளுடன் பணியாற்றினார். பின்னர் 1987 ஆம் ஆண்டு ஐசிஐசிஐ வங்கியில் கு. வா. காமத்பணியமர்த்தப்பட்டார். 1990 களின் நடுப்பகுதியில், நசிகேத் வார்டன் பள்ளியில் தனது முனைவர் பட்டம் பெற இந்தப் பணியிலிருந்து விலகி மீண்டும் வங்கிப்பணிக்குத் திரும்பினார்.

2007 ஆம் ஆண்டின் பிற்பகுதியில், நசிகேத் ஐசிஐசிஐ வங்கியிலிருந்து வெளியேறி, கிராமப்புற வளர்ச்சிக்கான உள்ளடக்கிய வளர்ச்சிக்காக புதிதாக நிறுவப்பட்ட ஐசிஐசிஐ அறக்கட்டளைக்குத் தலைமை தாங்கினார்.{மே 2009 இல், நிதி மென்பொருளில் நிபுணத்துவம் பெற்ற ஒரு அமெரிக்க பன்னாட்டு வணிக மென்பொருள் நிறுவனமான *இன்ட்யூட்* தனது இந்திய ஆலோசனைக் குழுவில் இவரை நியமித்தது. செப்டம்பர் 2010 இல், கிராமங்களுக்கு சிறந்த சுகாதார சேவையை வழங்குவதற்காக செயல்படும் சுகவாழ்வு (மகிழ்ச்சியான வாழ்க்கை ) என்ற அமைப்பில் இணைந்து பணியாற்ற அறக்கட்டளையை விட்டு வெளியேறினார்.

மே 2013 இல், நசிகேத் இந்திய ரிசர்வ் வங்கியின் மத்திய வாரியத்திலும் கிழக்குப் பகுதியில் உள்ள அதன் உள்ளூர் வாரியத்திலும் இயக்குநராக நியமிக்கப்பட்டார். செப்டம்பர் 2013 இல், சிறு வணிகங்கள் மற்றும் குறைந்த வருமானம் கொண்ட குடும்பங்களுக்கான விரிவான நிதிச் சேவைகளுக்கான குழு உருவாக்கப்பட்டது. இது நச்சிகேத் மோர் தலைமையில் அமைக்கப்பட்டது. அக்டோபர் 2013 இல், புதிய வங்கி உரிமங்களுக்கான விண்ணப்பங்களை ஆராயும் பிமல் ஜலான் தலைமையிலான 4 உறுப்பினர்களைக் கொண்ட இந்திய ரிசர்வ் வங்கியின் இவர் சேர்க்கப்பட்டார்.

மார்ச் 2016 இல், நசிகேத் பில் & மெலின்டா கேட்சு அறக்கட்டளையின் இந்திய நாட்டின் அலுவலகத்தின் தலைவராகப் பொறுப்பேற்றார். மார்ச் 2019 வரை அந்தப் பதவியில் பணியாற்றினார்.

## மேற்கோள்கள்
Nachiket Mor quits Gates Foundation India

பகுப்பு:இந்திய ரிசர்வ் வங்கி
பகுப்பு:இந்திய வங்கியாளர்கள்
பகுப்பு:வாழும் மக்கள்
கல்பனா மோர்பாரியா

**கல்பனா மோர்பாரியா** (*Kalpana Morparia*) ஓர் இந்திய வங்கியாளர் ஆவார். இவர் முப்பத்து மூன்று ஆண்டுகளாக ஐசிஐசிஐ வங்கியுடன் தொடர்புடையவர். 2,1 டிரில்லியன் டாலர் அமெரிக்க நிறுவனத்தின் இந்திய விரிவாக்கமான ஜே. பி. மோர்கனின் தெற்கு மற்றும் தென்கிழக்கு ஆசியாவின் தலைமை நிர்வாக அதிகாரியாக இருந்தார். கல்பனா பல முன்னணி இந்திய நிறுவனங்களின் வாரியங்களில் சுயாதீன இயக்குநராக பணியாற்றுகிறார். மும்பை பல்கலைக்கழகத்தில் சட்டத்தில் பட்டம் பெற்ற கல்பனா, இந்திய அரசால் அமைக்கப்பட்ட பல குழுக்களில் பணியாற்றியுள்ளார். ஃபார்ச்சூன் இதழ் சர்வதேச வணிகத்தில் ஐம்பது மிகவும் சக்திவாய்ந்த பெண்களில் ஒருவராக இவரை தரவரிசைப்படுத்தியுள்ளது.

## ஆரம்ப கால வாழ்க்கை
மூன்று சகோதரிகளில் இளையவரான கல்பனா மோர்பாரியா 30 மே 1949 அன்று பாவந்தாஸ் மற்றும் லட்சுமிபென் தன்னா ஆகியோருக்குப் பிறந்தார். சிறு வயதிலேயே இவரின் தந்தை இறந்து விட்டார். தனது பள்ளிப்படிப்பை முடித்த பின்னர் அறிவியல் படிப்பதற்காக மும்பையின் சோபியா கல்லூரியில் சேர்ந்து அங்கு 1970 இல் வேதியியலில் இளமறிவியல் பட்டம் பெற்றார்.  பின்னர் இளங்கலைச் சட்டப் பட்டமும் பெற்றார்.

## தொழில்
பட்டப்படிப்பை முடித்த பிறகு கற்பித்தலைத் தொடங்கினார். இவரது மூத்த சகோதரி பாருல் தாக்கர் சட்டம் படித்தவர். மேலும்  வழக்கறிஞர் நிறுவனத்தில் தொடர்புடையவர். அதையே தானும் பின்பற்ற முடிவு செய்து சட்டக் கல்லூரியில் சேர்ந்தார். இதற்கிடையில், இவருக்கு ஜெய்சிங் என்பவருடன் திருமணம் நடந்தது. பின்னர் தனது சட்டப் பட்டப்படிப்பை முடித்தார். 1974 இல் மாதுபாய் ஜமியத்ரம் என்ற சட்ட நிறுவனத்திலும், மடோன் என்ற சட்ட நிறுவனத்திலும் சம்பளம் இல்லாமல் சேர்ந்தார். 1975 ஆம் ஆண்டில், கல்பனா ஐசிஐசிஐ வங்கியின் சட்டப் பிரிவில் பணியாற்ற சேர்ந்தார். 1991 இல் நிர்வாகம் இவரை அமெரிக்காவில் மூலதனச் சந்தையைப் படிக்க அமெரிக்காவிற்கு அனுப்பியது. அங்கு நியூயார்க்கின் டேவிட் போல்க் மற்றும் வார்டுவெல்லில் மூன்று மாதங்கள் பணியாற்றினார். 1999 இல் நியூயார்க் பங்குச் சந்தையில் ஐசிஐசிஐ வங்கி பட்டியலிடப்பட்டதற்கு கல்பனா அவர் காரணமாக இருந்தார்.

## தொழில் முன்னேற்றம்
கல்பனா 1975 முதல் 1994 வரை ஐசிஐசிஐயின் சட்டப் பிரிவில் பணியாற்றினார். 1996 இல் பொது மேலாளராக நியமிக்கப்பட்டார். பின்னர் சட்டம், திட்டமிடல், கருவூலம் மற்றும் பெருநிறுவனத் தொடர்பு ஆகிய துறைகளின் பொறுப்பாளராக இருந்தார். 1998 இல், ஐசிஐசிஐயின் மூத்த பொது மேலாளராக நியமிக்கப்பட்டார். மே 2001 இல் அதன் இயக்குநர்கள் குழுவில் சேர்ந்தார். மே 2002 இல், நிர்வாக இயக்குநராக கல்பனாவை வாரியம் நியமித்தது. மீண்டும் 2006 ஏப்ரலில் துணை நிர்வாக இயக்குநராக நியமிக்கப்பட்டார். அதன் பிறகு இணை நிர்வாக இயக்குநராக நியமிக்கப்பட்டார். பின்னர் பெருநிறுவன மையத்தின் பொறுப்பாளராக இருந்தார். இன்று அவர் ஜேபி மோர்கனின் தலைமை நிர்வாக அதிகாரியாக உள்ளார். டாடா கன்சல்டன்சியின் சிஎம்சி லிமிடெட் டாக்டர் ரெட்டிஸ் லேப், பென்னட் & கோல்மன் ஆகியவற்றின் சுயாதீன இயக்குநராகவும் உள்ளார். ஏர்டெல்லின் சுனில் மித்தல் நடத்தும் பாரதி அறக்கட்டளையின் தொண்டுப் பணிகளை இவர் கவனித்து வருகிறார். இது பஞ்சாப், அரியானா, உத்தரப்பிரதேசம், மேற்கு வங்காளம் மற்றும் தமிழ்நாடு ஆகிய மாநிலங்களில் பள்ளிகளை கட்டுவதில் ஈடுபட்டுள்ளது. மேலும், புறக்கணிக்கப்பட்ட பள்ளிகளை தத்தெடுக்கிறது.

## மேற்கோள்கள்

பகுப்பு:இந்திய வங்கியாளர்கள்
பகுப்பு:இந்தியப் பெண் வங்கியாளர்கள்
பகுப்பு:வாழும் மக்கள்
பகுப்பு:1949 பிறப்புகள்
மோகன் சிங் திவானா

**மோகன் சிங் உபெராய் திவானா** (*Mohan Singh Uberoi Diwana*) (17 மார்ச் 1899-25 மே 1984) பொதுவாக மோகன் சிங் திவானா என்று அழைக்கப்படுபவர், ஒரு பஞ்சாபி இலக்கிய அறிஞரும் கவிஞரும் ஆவார்.

## வாழ்க்கை வரலாறு

### தனிப்பட்ட வாழ்க்கை
திவானா 1899 ஆம் ஆண்டில் பிரித்தானிய இந்தியாவின் பஞ்சாப் மாகாணத்தில் உள்ள ராவல்பிண்டி மாவட்டத்தில் உள்ள தேவி என்ற கிராமத்தில் பிறந்தார். இவரின் மனைவி தேவிந்தர் கவுர், இவரிடமிருந்து 1953-ஆம் ஆண்டில் பிரிந்தார். 1975 முதல், இவர் பெரும்பாலும் சண்டிகரில் வசித்து வந்தார். இவரின் மகன் ஜே. பி. எஸ். உபெராய் (ஐடி1) வளர்ந்தார் மற்றும் புகழ்பெற்ற சமூகவியலாளராக ஆனார்.

ஹர்பஜன் சிங் பாட்டியா எழுதிய திவானாவின் வாழ்க்கை மற்றும் படைப்புகள் குறித்த விரிவான படைப்பை பஞ்சாபி மொழியில் சாகித்ய அகாதமி வெளியிட்டது.

### கல்வி
திவானா தனது இளங்கலை (ஹானர்ஸ்) லாகூர் அரசு கல்லூரியில் ஆங்கிலத்திலும், கல்கத்தா பல்கலைக்கழகத்தில் முதுகலைப் பட்டத்தை ஆங்கில இலக்கியத்திலும் (1924), கல்கத்தா பல்கலைக்கழகம் (1931) உருது இலக்கியத்தில் முனைவர் பட்டமும் பெற்றார். 1933 ஆம் ஆண்டில், இவருக்கு பஞ்சாபி இலக்கியத்தின் முதல் முறையான வரலாற்றை எழுதியதற்காக பஞ்சாப் பல்கலைக்கழகத்தால் இலக்கியத்தில் முனைவர் பட்டம் வழங்கப்பட்டது.

### கற்பித்தல்
திவானா 1928 ஆம் ஆண்டில் லாகூரில் உள்ள பஞ்சாப் பல்கலைக்கழகத்தில் பஞ்சாபி விரிவுரையாளராக நியமிக்கப்பட்டார், இவர் 1944 வரை பதவியில் இருந்தார். அதன்பிறகு 1959 இல் ஓய்வு பெறும் வரை, அதே பல்கலைக்கழகத்தில் வாசகராகவும் பஞ்சாபி துறையின் தலைவராகவும் பணியாற்றினார்.

### பங்களிப்புகள்
* திவானா பஞ்சாபி இலக்கிய வரலாற்றில் முதல் உண்மையான ஆராய்ச்சிக்கு பெயர் பெற்றவர், இதன் விளைவாக *பஞ்சாபி இலக்கியத்தின் வரலாறு (1100-1932) * என்ற புத்தகம் உருவானது. இந்த புத்தகத்தில், பஞ்சாபி இலக்கியத்தை காலவரிசைப்படி 'நானக்கிற்கு முந்தைய காலம்', 'நானக்கின் காலம்', பின்னர் முகலாயர் காலம் ', ரஞ்சித் சிங்கின் காலம்' மற்றும் 'பிரிட்டிஷ் காலம்' என அவர் பிரிக்கிறார்.
* திவனாவின் நன்கு அறியப்பட்ட சில கவிதைப் படைப்புகளில் *நீல் தாரா* (*நீலப் பெருங்கடல்*, 1935) *ஜகத் தமாஷா* (*உலக கண்காட்சி*, 1942) மஸ்தி (எக்ஸ்டசி, ) மற்றும் *துப் சான்* (சன்ஷைன் அண்ட் ஷேட், 1932) ஆகியவை அடங்கும்.
* இலாகூரில் உள்ள பஞ்சாப் பல்கலைக்கழகத்தில் கற்பிக்கும் போது கி. பி. 1701 தேதியிட்ட ஒரு கையெழுத்துப் பிரதியைக் கண்டபோது திவானா ஜனம்சாகியின் 'ஆதி சாகியான்' பாரம்பரியத்தைக் கண்டுபிடித்தார்.
* பல பழைய கையெழுத்துப் பிரதிகளைக் கண்டுபிடித்ததன் மூலம், ஷா ஹுசைனின் 'காஃபிக்களின்' எழுதப்பட்ட வடிவத்தின் 'மறுக்கமுடியாத இரட்சகராக' அவர் கருதப்படுகிறார்.

## மேற்கோள்கள்

பகுப்பு:பஞ்சாபி மொழி பண்பாடு
பகுப்பு:1899 பிறப்புகள்
பகுப்பு:1984 இறப்புகள்
பாங்கே லால் சோன்கர்

**பாங்கே லால் சோன்கர்** (*Banke Lal Sonkar*) ஒரு இந்திய அரசியல்வாதியும் உத்தரப்பிரதேசத்தின் 13-ஆவது சட்டமன்ற உறுப்பினர் ஆவார். இவர் உத்தரப்பிரதேசத்தின் ஷாகஞ்ச் தொகுதியைப் பிரதிநிதித்துவப்படுத்துகிறார். பாரதிய ஜனதா கட்சியின் உறுப்பினராக உள்ளார்.

## தொடக்க கால வாழ்க்கை மற்றும் கல்வி
பாங்கே லால் சோன்கர் ஜான்பூர் மாவட்டத்தில் பிறந்தார். இவர் இளங்கலைப் பட்டம் வரை கல்வி பயின்றார், பின்னர் இளங்கலை சட்டப் பட்டம் பெற்றார்.

## அரசியல் வாழ்க்கை
பாங்கே லால் சோன்கர் ஒரு முறை சட்டமன்ற உறுப்பினராக இருந்துள்ளார். இவர் ஷாகஞ்ச் தொகுதியை பிரதிநிதித்துவப்படுத்தினார். பாரதிய ஜனதா கட்சி  உறுப்பினராக உள்ளார். இவர் உத்தரபிரதேசத்தில் பாஜக எஸ்சி மோர்ச்சாவில் துணைத் தலைவராக உள்ளார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்